Mazurek, Milan, poslanec NR SR (2022-10-18):
... téma je, že hovoríte o tom, téma je, že hovoríte o tom, že Národná rada má odsúdiť prejavy neznášanlivosti a prejavy, ktoré vedú k potláčaniu ľudských práv a to sú tie vaše prejavy, a preto ich odsudzujem. Odsudzujem vaše prejavy v poslednom dva a pol roku, kedy ste spoločnosti odobrali ľudské práva a odsudzujem aj toto konanie. Viete prečo? Pretože nič viac na Slovensku nedokáže vzbudiť väčšiu nenávisť voči sexuálnym menšinám, ako to, čo predvádzate. Ako to že ste ich zobrali ako nejaký element vašej vlastnej politickej kampane. Dokiaľ o nich budete každý deň hovoriť, každý deň sa pretŕčať, každý jeden dáva dúhovú vlajku od Prezidentského paláca pomaly až po každý záchod, dotiaľ to pôjde ľuďom hore krkom. Tak ako ste im znechutili celý ukrajinský sentiment tým, že ste to prepálili na plnej čiare, takisto to teraz robíte s touto témou. Ľudia toho majú plné zuby. Pretože ľudia sa necítia byť zodpovední za to, že niekomu preplo. Konzervatívne zmýšľajúci ľudia, ktorí sú presvedčení o tom, že rodina je len muž, žena a deti, sú úplne normálni a nie sú zodpovední za to, čo sa dnes deje v uliciach a tie orgie nenávisti, ktoré voči nim ženiete, ktoré voči nim vediete, tú atmosféru nenávisti, ktorú proti nim používate. Z akého dôvodu ja sa mám ako človek dozvedieť z nejakej televízie, TA3 teraz, že ja som ako keby spoluzodpovedný, lebo tam dajú môj výrok z roku 2019, kde som sa vyjadroval k niečomu úplne inému a takto, takto cielia nenávisť na týchto ľudí. Prečo? Ja túto vraždu odsudzujem a vy dobre viete, že slovenskí politici s tým nemajú nič spoločné, ale robíte to a toto pokrytectvo je niečo, na čo musím poukázať, a preto chcem všetkým ľuďom na Slovensku povedať, že ak sú presvedčení o tom, že rodina je len muž, žena a deti, tak vôbec nie sú nenávistní fanatici. Naopak sú úplne normálni. Ak ste ľudia na Slovensku presvedčení o tom, že existujú len dve pohlavia, vôbec nie ste nenávistní fanatici. Ste úplne normálni. Ak nechcete rovnako ako ja, aby do malých detí tlačili agendu a ideológiu, ktorá nemá so zdravím rozumom nič spoločné, nie ste žiadni nenávistní fanatici a nie ste zodpovední za žiadnu smrť. Naopak. Ste úplne normálni. Vy dnes beriete emócie, ktorými sa snažíte prekryť fakty. Využívate túto tragédiu preto, aby ste mohli docieliť spoločenskú zmenu, na ktorej vám tak veľmi záleží. Zneužívate túto tragédiu na to, aby ste docielili legislatívnu zmenu a posunuli sa v tej salámovej metóde a každý z nás vie, že vám nejde len o registrované partnerstvá, lebo v západnej Európe, Spojených štátoch amerických je presný recept, ako to bude pokračovať ďalej. Registrované partnerstvá, manželstvá, adopcie, potom zmeny pohlaví, sedemdesiate pohlavie, potom zákony, ktoré zakazujú kritizovať človeka, ktorý si povie, že je päťdesiate pohlavie, ako to je vo Švédsku a tak ďalej a tak ďalej. Ide to nekonečne, vy sa nikdy nezastavíte, a preto túto ideológiu odmietame. My nemáme nič proti tomu, keď si niekto organizuje život u seba doma, ako chce, robí si v spálni, čo len chce. Kto mu má čo do toho zasahovať. Ale ideológia, ktorú cielite, v západnej Európe to vidíme, priamo na naše deti, je proti srsti, ide nám proti srsti, je nám z nej zle a nechceme ju tu a vy sa ju pod taktovkou tejto tragédie snažíte zaťahovať do nášho života, snažíte sa ju aplikovať na naše deti, a preto tu stojím a hovorím, že všetci konzervatívny ľudia, ktorí sa dnes na Slovensku cítia dotknutí touto vašou agendou, sú v práve, vôbec to nie sú nenávistní fanatici. A na záver vám poviem, že ak žiadate v tomto uznesení, aby vláda navrhla opatrenia na potlačenie prejavov nenávisti vo verejnom priestore, tak vám chcem povedať, že proti takémuto uzneseniu musím jednoznačne hlasovať. Nie preto, že by niekto mal problém s nejakými prejavmi nenávisti, pretože ten človek aj tak nejaké prejavy nenávisti, koľko ho ľudí sledovalo jeho profil desať, pätnásť na nejakom Twitteri, ja som ho ani nevidel, bol zmazaný. Ale vy si musíte uvedomiť jednu vec, že každý na Slovensku už chápe, čo vy myslíte pod potlačovaním prejavov údajnej nenávisti, intolerancie a podobne. Chcete obmedzovať slobodu slova, chcete obmedzovať konzervatívne politické spektrum v tom, čo môže a nemôže hovoriť. Chcete zavádzať totalitu, kde je akceptovaný len jeden jediný prijateľný spoločenský názor a aby som hlasoval za uznesenie, ktoré vyzýva vládu k tomu, aby obmedzovala slobodu slova, no tak na to zabudnite. Takže zopakujem, čo som povedal. Je mi zle z vášho pokrytectva. Je mi zle z toho, ako zneužívate túto tragédiu rovnako, ako ste zneužili vraždu Kuciaka a mali by ste sa zamyslieť nad tým, kto je skutočný dôvod, prečo tu na Slovensku bujnie nenávisť, kto tú nenávisť burcoval, kto rozdelil ľudí, kto im zobral ľudské práva, kto zničil ústavu a kto pripravil spoločnosť o hodnoty, slobodu a pokoj, s ktorým mohla žiť.